**Πρόσκληση σε δράση παράκτιου καθαρισμού στη παραλία του Σχινιά – Παγκόσμια Ημέρα Πάρκων**

**Προς: Τμήμα Γεωλογίας και Γεωπεριβάλλοντος**

Αγαπητή/έ κυρία/κύριε,

Εκ μέρους της Περιβαλλοντικής Οργάνωσης [**iSea**](https://isea.com.gr/), θα θέλαμε να σας προσκαλέσουμε να συμμετάσχετε σε δράση παράκτιου καθαρισμού που υλοποιείται στο πλαίσιο του προγράμματος «[Προσφέρω](https://isea.com.gr/prosfero/)». Συγκεκριμένα:

* **Παράκτιος καθαρισμός** στην παραλία του Σχινιά στον Μαραθώνα ([38.143308, 24.050871](https://www.google.com/maps/place/38%C2%B008%2735.9%22N%2B24%C2%B003%2703.1%22E/%4038.1433091%2C24.0502273%2C165m/data%3D%213m2%211e3%214b1%214m4%213m3%218m2%213d38.143308%214d24.050871?entry=ttu&g_ep=EgoyMDI1MDExNS4wIKXMDSoASAFQAw%3D%3D)) στις **24 Μαΐου 2025, Ευρωπαϊκή ημέρα πάρκων** και ώρα **10:00-12:00**.

Για τη συμμετοχή σας στον καθαρισμό, παρακαλώ δηλώστε συμμετοχή [**εδώ**](https://isea.com.gr/forma-summetoxis-paraktiou-katharismou-schinia/)**!**

Η [Ευρωπαϊκή Ημέρα Πάρκων](https://www.europarc.org/managing-parks/european-day-of-parks/) διοργανώνεται από την Ομοσπονδία Εθνικών Δρυμών και Πάρκων της Ευρώπης. Θεσπίστηκε το 1999 από την EUROPARC για τον εορτασμό όλων των Προστατευόμενων Περιοχών στην Ευρώπη. Η συγκεκριμένη μέρα επιλέχθηκε καθώς ήταν η ημερομηνία που δημιουργήθηκαν τα πρώτα Εθνικά Πάρκα στην Ευρώπη και συγκεκριμένα 9 Εθνικά Πάρκα στη Σουηδία το 1909.

Το [Εθνικό Πάρκο του Σχινιά – Μαραθώνα](https://necca.gov.gr/apeiloumena-eidi/ethniko-parko-schinia-marathona/) ιδρύθηκε το 2000 και χαρακτηρίζεται από μια πληθώρα βιοτόπων, με περισσότερα από 240 είδη πουλιών, πολλά είδη φυτών αλλά και λιβάδια Ποσειδωνίας στο θαλάσσιο κομμάτι. Αποτελεί τον μεγαλύτερο υδροβιότοπο της Αττικής και δυστυχώς δέχεται αρκετές ανθρωπογενείς πιέσεις λόγω της εγγύτητάς του στην πρωτεύουσα της χώρας μας.

Στόχοι τουπρογράμματος «Προσφέρω» αποτελούν 1) η απομάκρυνση απορριμμάτων από το περιβάλλον, 2) η προώθηση εθελοντισμού, 3)η συλλογή δεδομένων και 4) η ενημέρωση των τοπικών κοινοτήτων για τη θαλάσσια ρύπανση.

Στις δράσεις θα παρευρεθούν εκπρόσωποι της iSea για τον συντονισμό τους αλλά και για την ενημέρωση των εθελοντών για τη διαδικασία πραγματοποίησης των καθαρισμών. Στους εθελοντές θα μοιραστούν επαναχρησιμοποιούμενοι σάκοι και γάντια, τα οποία έχουν απολυμανθεί νωρίτερα.

Για περισσότερες πληροφορίες για το πρόγραμμα «[Προσφέρω](https://isea.com.gr/prosfero/)» μπορείτε να επικοινωνήσετε στο 2313090696 ή στο info@isea.com.gr.

Με εκτίμηση

Εκ μέρους της iSea

Νίκος Δούμπας

nikolaos.doumpas@isea.com.gr

***Λίγα λόγια για το πρόγραμμα «Προσφέρω»***

*Από τον Μάιο του 2018, μέχρι και σήμερα, έχουν υλοποιηθεί 295 καθαρισμοί, συγκεκριμένα 155 παράκτιοι και 140 υποβρύχιοι κατά τη διάρκεια των οποίων έχουν συλλεχθεί και απομακρυνθεί περισσότεροι από 93 τόνοι απορριμμάτων, με την πολύτιμη συμμετοχή εθελοντών και 138 δυτών. Τις δράσεις του προγράμματος συντονίζουν εκπρόσωποι της iSea, οι οποίοι καταγράφουν τα απορρίμματα της περιοχής, ενημερώνουν τους συμμετέχοντες για τις επιπτώσεις του ζητήματος των υδάτινων απορριμμάτων και προμηθεύουν στους εθελοντές τον απαραίτητο επαναχρησιμοποιούμενο εξοπλισμό. Βρείτε περισσότερα για το πρόγραμμα* [*εδώ*](https://isea.com.gr/prosfero/)*.*

 ***Λίγα λόγια για την iSea***

*H Περιβαλλοντική Οργάνωση iSea ιδρύθηκε το 2016 με έδρα τη Θεσσαλονίκη με σκοπό την προστασία των υδάτινων οικοσυστημάτων. Απαρτίζεται από μια ομάδα νέων επιστημόνων με εμπειρία στην έρευνα και την προστασία των θαλάσσιων οικοσυστημάτων και κύριοι στόχοι της αποτελούν η επαγρύπνηση μέσα από την ενημέρωση σχετικά με τα σύγχρονα περιβαλλοντικά προβλήματα και τις ορθές πρακτικές για την αντιμετώπισή τους, η προώθηση της λήψης μέτρων και ορθών πολιτικών για την περιβαλλοντική προστασία και η προώθηση της αειφόρου ανάπτυξης. Δραστηριοποιείται σε 4 κύριους τομείς: 1. Ευάλωτα είδη, 2. Θαλάσσιες Προστατευόμενες Περιοχές, 3. Σχέση ανθρώπου με τα υδάτινα οικοσυστήματα και 4. Υδάτινα απορρίμματα. Για την επίτευξη των στόχων της η iSea αξιοποιεί διαφορετικά εργαλεία, όπως την επιστημονική έρευνα και την περιβαλλοντική εκπαίδευση και ευαισθητοποίηση διαφορετικών ομάδων στόχων. Βρείτε περισσότερα εδώ:* [*https://isea.com.gr/*](https://isea.com.gr/)

******